નવગુજરાત સમય, સુરતઃ ગોડાદરામાં ગુમ થયા બાદ સાડા ત્રણ વરસની બાળકી સાથે દુષ્કર્મ આચરી તેની હત્યા કરી નાસી છૂટેલો આરોપી ન પકડાય ત્યાં સુધી પરિવારે માસૂમનો મૃતદેહ સ્વીકારવાનો ઇન્કાર કરી દીધો છે. જોકે, પોલીસ અધિકારીઓ દ્વારા પરિવારજનોને સધિયારો અપાતા છેવટે તેઓએ લાશનો કબજો મેળવી તેની અંતિમયાત્રા કાઢી હતી. જેમાં લોકો ધ્રસુકે ને ધ્રુસકે રડ્યા હતા. બીજી તરફ, ઘટનાને અંજામ આપી ભાગી છૂટેલા હત્યારાને ઝડપી પાડવા ક્રાઇમ બ્રાન્ચની ટીમ બિહાર પહોંચી છે.